CELEX: 62015CN0264
Language: ro
Date: 2015-06-02 00:00:00
Title: Cauza C-264/15 P: Recurs introdus la 2 iunie 2015 de Makro autoservicio mayorista SA împotriva Hotărârii Tribunalului (Camera a șasea) din 12 martie 2015 în cauza T-269/12, Makro autoservicio mayorista/Comisia

7.9.2015   
            
            
               RO
            
            
               Jurnalul Oficial al Uniunii Europene
            
            
               C 294/23
            
         Recurs introdus la 2 iunie 2015 de Makro autoservicio mayorista SA împotriva Hotărârii Tribunalului (Camera a șasea) din 12 martie 2015 în cauza T-269/12, Makro autoservicio mayorista/Comisia
   (Cauza C-264/15 P)
   (2015/C 294/29)
   Limba de procedură: engleza
   
      Părțile
   
   
      Recurentă: Makro autoservicio mayorista SA (reprezentanți: P. De Baere și P. Muñiz, lawyers)
   
      Celelalte părți din procedură: Comisia Europeană, Regatul Spaniei
   
      Concluziile recurentei
   
   Recurenta solicită Curții:
   
               —
            
            
               anularea în tot a hotărârii pronunțate de Tribunal în cauza T-269/12;
            
         
               —
            
            
               declararea admisibilității recursului;
            
         
               —
            
            
               retrimiterea cauzei la Tribunal spre a se pronunța pe fond;
            
         
               —
            
            
               obligarea intimaților la plata cheltuielilor de judecată efectuate în prezenta procedură și în procedura din fața Tribunalului.
            
         
      Motivele și principalele argumente
   
   Prezentul recurs este declarat de Makro Autoservicio Mayorista S.A. împotriva hotărârii din 12 martie 2015 pronunțată în cauza C-269/12, Makro Autoservicio Mayorista S.A./Comisia în care Tribunalul a respins ca fiind inadmisibilă cererea de anulare a Deciziei C(2010) 22 final a Comisiei, pentru motivul că decizia Comisiei nu o privește în mod direct pe recurentă.
   Recurenta susține că Tribunalul a săvârșit o eroare de drept, întrucât în cadrul punerii în aplicare a deciziei Comisiei, autoritățile spaniole nu dispun de o marjă de apreciere în ceea ce privește rezultatul, și că decizia Comisiei o privește așadar în mod direct pe recurentă.
   Mai concret, recurenta susține următoarele motive de recurs:
   
               —
            
            
               Tribunalul a săvârșit o eroare de drept atunci când a considerat că autoritățile naționale dispun de o marjă de apreciere în cadrul punerii în aplicare a deciziei contestate în ceea ce o privește pe recurentă.
            
         
               —
            
            
               Chiar dacă autoritățile naționale ar avea o marjă de apreciere, quod non, Tribunalul a săvârșit o eroare de drept întrucât simpla existență a unei marje de apreciere nu este suficientă pentru ca recurenta să nu fie vizată în mod direct.
            
         
               —
            
            
               Tribunalul a săvârșit o eroare atunci când a calificat din punct de vedere juridic probele, sau a denaturat probele.